שיתוף במשרה

שיתוף במשרה (באנגלית, "Job sharing") הוא הסדר העסקה שבו שני עובדים או עובדות מחלקים ביניהם משרה אחת. העובדים חולקים את הפעילות והחובות הכרוכים במשרה, ואת השכר וההטבות הניתנים בגינה. הסדר זה נוח לעובדים המעוניינים בעבודה במשרה חלקית, כגון סטודנטים ואמהות, משום שהוא מאפשר להם להשתלב גם בתקנים שבהם נדרשת משרה מלאה. בישראל, הסדר זה אינו נפוץ. שיתוף במשרה קיים בבריטניה, אוסטרליה, ניו זילנד ובארצות הברית לכל הפחות משנות השבעים והשמונים. בשנות האלפיים, שיתוף במשרה הפך לשכיח יותר, בעקבות ההצלחה המקצועית הגוברת של נשים, וניסיונן למצוא הסדרי עבודה אלטרנטיביים. לידתו של האינטרנט הקלה על שיתוף המידע בקרב משתפי משרה. בשנת 2007, סקר בריטי מצא ש-12% מהנשאלים ניצלו הזדמנות של שיתוף במשרה. בסוף המאה ה-20, כ-60% מהאוניברסיטאות בבריטניה השתמשו בשיתוף משרה. סקר של מנהלי משאבי-אנוש ב-78 אוניברסיטאות הסיק שכדי לכסות את ההוצאות הנלוות של הסדר זה, הפרודוקטיביות של העובדים צריכה לעלות רק בשליש אחוז. שיתוף במשרה מסייע גם למטפלות סיעודיות ממזרח אירופה, לעבוד במשמרות של 3–4 חודשים במערב אירופה, וכך לשמור על קשר עם משפחתן. ניתן להפעיל שיתוף במשרה גם בקרב מנהלים בכירים. בשנת 2007, שני מהנדסים בחברת פורד הורשו לשתף משרה בתכנון מחדש של דגם האקספלורר קרוסאובר 2011. דוגמה לשיתוף במשרה נעשתה בבית הספר לרוקחות באוניברסיטת טנסי שבארצות הברית. צעד זה נעשה על מנת להרחיב את תעסוקת הנשים, והצליח ביעד זה. אחד היתרונות הבולטים של שיתוף במשרה הוא הפחתת הלחץ בקרב העובדים והעובדות. שיתוף במשרה מאפשר לעובדים להגיע לרמה טובה יותר של איזון עבודה-חיים, וזו אחת הסיבות לרצון של עובדים להשתמש בו. שיתוף במשרה נוח במיוחד לנשים ולאלה המחפשים יותר זמן פנוי לעצמם. עבור המעסיק, היתרון בשיתוף במשרה הוא בשמירה על עובדים והגדלת ההון האינטלקטואלי והניסיון. בנוסף לכך, הסדר זה מאפשר למשוך עובדים חדשים. סקר בריטי משנת 2011 מצא ש-61% מהנשים מעוניינות באפשרות לשיתוף במשרה. 87% מהעונים לסקר אמרו שהאפשרות לשיתוף משרה יכולה להכריע אם הם יישארו במקום העבודה. אף על פי ששיתוף במשרה הוא סוג של עבודה במשרה חלקית, הוא יוצר אתגרים ייחודיים. אחד הקשיים שעלול להיווצר בשיתוף במשרה הוא כאשר שני העובדים המשתפים את המשרה לא מצליחים להגיע להסכמים ביניהם לגבי דרך העבודה, השכר, העומס והחופשות. שיתוף במשרה עלול גם לגרום לעובד להרגיש פחות חיוני וכך לפגוע בפרודוקטיביות שלו לאורך זמן. בנוסף, יכולה להיות סטיגמה שלילית על עובדים הבוחרים לעבוד בשיתוף משרה, והם עלולים להיתפס כעובדים בלתי מחויבים. הקושי עבור המעסיק יכול להיווצר כאשר נדרשים מאמצים וזמן לייצר הסכמות בין השותפים למשרה. בנוסף, הכשרת שני עובדים לעבודה שיכולה להתבצע על ידי עובד אחד, עלולה להגדיל את העלויות הניהוליות. מעסיקים עלולים גם להתקשות במציאת עובדים ועובדות המעוניינים לעבוד בהסדר שכזה. כדי לנהל היטב את ההסדר של שיתוף במשרה, מומלץ לעקוב אחר מספר המלצות. בבחירת השותף, כדאי לבחור שותף שאיתו קל לתקשר, לשתף פעולה וגם להתווכח. עם זאת, מומלץ לבחור שותף בעל כישורים, ניסיון וגישה משלימים, כדי להעשיר את התפקיד. עובדים בשיתוף משרה צריכים להיות גמישים ובעלי מחויבות ארגונית גבוהה. לאחר בחירת השותף, יש להחליט איך לפצל את העבודה. מודל אחד, הנקרא "מודל האיים" דוגל בחלוקת האחריות כך שכל שותף מבצע משימות אחרות. המודל השני נקרא "מודל התאומים", ובו שני השותפים מבצעים את אותם התפקידים, אך בימים אחרים. על מנת שההסדר יצליח, יש לוודא שקיימת תמיכה מצד ההנהלה, במיוחד אם הרצון להסדר מגיע מהעובדים. בנוסף לכך, יש ליידע את כל האנשים שיהיו בקשר עם העובדים - לקוחות, עמיתים וספקים - כדי שלא תהיינה תקלות. לבסוף, מומלץ להחליט על תקופת ניסיון ואחריה לנסות ולתקן את הדרוש תיקון. עובדי שיתוף במשרה עובדים ללא תלות זה בזה, במשימות שונות. אלו שני עובדים החולקים משרה אחת אך לא את עומס העבודה שלה. העובדים מתמחים בתחומים שונים של חובות התפקיד דבר המאפשר להם מיקוד טוב יותר בעת ביצוע התפקיד. לרוב מעסיקים אינם מאפשרים לעבוד פחות שעות מכיוון שזה מפחית בפרודוקטיביות ועל כן היתרון למעסיקים במודל זה, היא האפשרות להעסיק שני עובדים עם שתי התמחויות שונות ללא הגדלת העלויות הניהוליות נקרא גם מודל שיתוף משרות שני העובדים חולקים משרה אחת עם עומס העבודה שלה. הם עובדים על אותם הפרויקטים, בימים שונים בשבוע. יש להם אחריות משותפת כצוות מה שדורש תקשורת יעילה בין השניים. שעות העבודה השבועיות של שני העובדים מתפצלים בדרך כלל לשתי דרכים: ימים מפוצלים- כלומר, אדם אחד עובד בימי ראשון ושלישי בעוד שהעובד האחר תופס את אותו התפקיד בימי שני ורביעי. ושניהם עשוים לעבוד ביום חמישי עבור עדכונים קלים ובניית יחסי עבודה טובים. שבועות מפוצלים- כלומר, אדם אחד עובד שבוע אחד, בעוד שהעובד האחר עובד שבוע אחרי זה. שיתוף במשרה בשונה ממשרה חלקית, יכול להיות גם משרת ניהול. היא מתחלקת בין שניים ומאפשרת לכל אחד מהשותפים יותר גמישות. היא הפכה לשיטה פופולרית בקרב מדינות רבות בעולם ,ומאפשרת להורים עובדים איזון טוב יותר בין עבודה לחיים. זוהי דרך עיקרית להתמודד עם האי שוויון בין המינים בשוק העבודה. במשרה משותפת שעות העבודה והמשכורת מחולקת בהתאם לתחומי האחריות ואופי העבודה: יש בעולם מי שמחלקים שעות או ימי עבודה, עובדים שבוע־שבוע או כל פתרון מתאים אחר. משרה חלקית ברוב מקומות העבודה דורשת פחות הכשרה מקצועית, אחריות ומעורבות. משרה זו משולמות לפי מספר השעות שאתה יכול לבצע ביום שכר נתון. תעסוקה גמישה רותי לוי, האם תסכימו לחלוק את המשרה שלכם עם אדם נוסף? מודל הקריירה החדש והמהפכני, באתר TheMarker‏, 2 בדצמבר 2020 שיתוף במשרה | מילון לתנאי עבודה - חילן, באתר www.hilan.co.il Amy Gallo, How to Make a Job Sharing Situation Work, Harvard Business Review, 2013 דפנה לוי, מדוע אין בישראל אפשרות לעבודה ב"משרה משותפת"?, באתר Xnet‏, 16 ביוני 2016 סוזן הת'פילד, Job Share - Advantages and Disadvantages, באתר "The Balance Careers"‏, 8 בדצמבר 2019 (באנגלית) Lucy Daniels, [www.thejobshareproject.com Job sharing at senior level: Making it work], 2011 Hooker, H., Neathey, F., Casebourne, J. and Mundro, M., The Third Work-Life Balance Employee Survey: Main Findings, United Kingdom: Department of Trade and Industry, UK, 2007 Geoff Harris, Is job sharing worthwhile? A cost-benefit analysis in UK universities, Higher Education 33, 1997, עמ' 29-38 Sabrina Marchetti, Dreaming Circularity? Eastern European Women and Job Sharing in Paid Home Care, Journal of Immigrant & Refugee Studies 11, 2013-10-XX, עמ' 347–363 doi: 10.1080/15562948.2013.827770 Kelly C. Rogers, Shannon W. Finks, Job Sharing for Women Pharmacists in Academia, American Journal of Pharmaceutical Education 73, 2009-09-XX, עמ' 135 doi: 10.5688/aj7307135 "The Pros and Cons of Job Sharing - Entrepreneur.com". 2006-11-10. נבדק ב-2009-08-13. Job Sharing | U.S. Department of Labor, www.dol.gov Part-Time & Job Sharing, U.S. Office of Personnel Management (באנגלית) 7.Crampton, Suzanne; Douglas, Ceasar; Hodge, John; and Mishra, Jitendra (2003) "Job Sharing: Challenges and Opportunities," Seidman Business Review: Vol. 9: Iss. 1, Article 11.Available at: h p://scholarworks.gvsu.edu/sbr/vol9/iss1/11 Nina Janza, Job Sharing – What it is, when to employ it, and how to make it work, SPICA, ‏23/12/2020 Heejung Chung, Gender, Flexibility Stigma and the Perceived Negative Consequences of Flexible Working in the UK, Social Indicators Research 151, 2018-11-26, עמ' 521–545 doi: 10.1007/s11205-018-2036-7 Amy Gallo, How to Make a Job Sharing Situation Work, Harvard Business Review, ‏September 23, 2013 דפנה לוי, מדוע אין בישראל אפשרות לעבודה ב"משרה משותפת"?, באתר Xnet, ‏16/06/2016